b'\n_START_ARTICLE_\nIvan Evetovi\xc4\x87\n_START_PARAGRAPH_\nIvan Evetovi\xc4\x87 (Aljma\xc5\xa1, 15. svibnja 1860. - Ba\xc4\x8d, 10. kolovoza 1923..) je bio istaknuti vjerski i dru\xc5\xa1tveni radnik me\xc4\x91u ba\xc4\x8dkim Hrvatima, politi\xc4\x8dar.\n_START_SECTION_\n\xc5\xbdivotopis\n_START_PARAGRAPH_\nRo\xc4\x91en je u rodio u siroma\xc5\xa1noj bunjeva\xc4\x8dkoj obitelji iz Ba\xc4\x8dkog Aljma\xc5\xa1a. Ro\xc4\x91en od oca Dane i majke Imerke. \xc5\xbdivio je u brojnoj obitelji: imao je 13 bra\xc4\x87e i sestara, od kojih je \xc5\xa1estero vrlo rano umrlo. Stariji je brat je hrvatskog knji\xc5\xbeevnika Miroljuba Ante Evetovi\xc4\x87a, na \xc4\x8diji je rad dosta utjecao._NEWLINE_Po majci je bio bliski rod Ivanu Antunovi\xc4\x87u, prvim preporoditeljem ba\xc4\x8dkih Hrvata. _NEWLINE_Slavni ro\xc4\x91ak se kasnije i skrbio za njega i mla\xc4\x91eg mu brata Franju (kasnijeg imena Miroljub Ante)._NEWLINE_Poslije \xc5\xa1kolovanja, Ivan je u Ba\xc4\x8du bio \xc5\xbeupnik i prepozit (upravitelj biskupskih dobara). Aktivirao se i u politi\xc4\x8dkom \xc5\xbeivotu te je bio narodni zastupnik u mad\xc5\xbearskom parlamentu. Kasnije, za Kraljevine SHS bio je zastupnik Bunjeva\xc4\x8dko-\xc5\xa1oka\xc4\x8dka stranka za somborski okrug. Bio je upraviteljem \xc5\xbeupe Ba\xc4\x8d sve do smrti, a naslijedio ga je hrvatski kulturni radnik Franjo Pijukovi\xc4\x87._NEWLINE_Za povijesnu znanost je bitan kao autor koji je pisao o ba\xc4\x8dkim Hrvatima, i to na ma\xc4\x91arskom jeziku, u Ljetopisima \xc5\xbeupanije Ba\xc4\x8dke. _NEWLINE_Kasnije je bio kapelan u Baji. U tom razdoblju je objavio knjigu: K\xc3\xa9pek Baja v\xc3\xa1ros multj\xc3\xa1bol. Stariji su ga zapamtili kao vrsnog govornika i propovjednika._NEWLINE_Bio je me\xc4\x91u istaknutim \xc4\x8dlanovima Bunjeva\xc4\x8dko-\xc5\xa1oka\xc4\x8dke stranke. Kao \xc4\x8dlan te stranke je na izborima 1920. bio me\xc4\x91u \xc4\x8detvero ba\xc4\x8dkih Hrvata koji su u\xc5\xa1li u Ustavotvornu skup\xc5\xa1tinu, uz Bla\xc5\xa1ka Raji\xc4\x87a, Vranju Sudarevi\xc4\x87a i Stipana Vojni\xc4\x87a Tuni\xc4\x87a. Ivan Evetovi\xc4\x87 je u\xc5\xa1ao kao predstavnik iz somborske jedinice ._NEWLINE__NEWLINE_Umro je u Ba\xc4\x8du 1923.. Na 10. obljetnicu njegove smrti, mje\xc5\xa1tani su postavili spomen-plo\xc4\x8du na \xc5\xbeupni dom, a danas se njegov nadgrobni spomenik \xc4\x8duva u \xc5\xbeupnom domu.'